Source: http://docplayer.hu/28332790-Kuria-v-e-g-z-e-s-t-a-kuria-a-nemzeti-valasztasi-bizottsag-86-2015-szamu-hatarozatat-megvaltoztatja-es-a-kerdes-hitelesiteset-megtagadja.html
Timestamp: 2018-07-19 10:25:15
Document Index: 11828425

Matched Legal Cases: ['Kúria ', 'Kúria ', 'KÚRIA ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'bíróság ', 'bíróság ', 'Kúria ', 'Kúria ', 'Kúria ']

KÚRIA. v é g z é s t : A Kúria a Nemzeti Választási Bizottság 86/2015. számú határozatát megváltoztatja és a kérdés hitelesítését megtagadja. - PDF
Download "KÚRIA. v é g z é s t : A Kúria a Nemzeti Választási Bizottság 86/2015. számú határozatát megváltoztatja és a kérdés hitelesítését megtagadja."
1 KÚRIA Knk.IV /2015/2.szám A Kúria a dr. Szánthó Zoltán ügyvéd által képviselt kérelmezőnek, a Nemzeti Választási Bizottság ellen, aláírásgyűjtő ív mintapéldánya hitelesítése kapcsán meghozott 86/2015. számú határozatának felülvizsgálata tárgyában, nemperes eljárásban, meghozta az alábbi v é g z é s t : A Kúria a Nemzeti Választási Bizottság 86/2015. számú határozatát megváltoztatja és a kérdés hitelesítését megtagadja. A felülvizsgálati eljárás illetékét az állam viseli. A Kúria elrendeli határozatának a Magyar Közlönyben való közzétételét A végzés ellen további jogorvoslatnak nincs helye. I n d o k o l á s 1. A Nemzeti Választási Bizottság (továbbiakban NVB) 86/2015. számú határozatában hitelesítette a népszavazási kezdeményezés szervezője által április 9-én benyújtott aláírásgyűjtő ívet, amelyen a következő kérdés szerepelt: Egyetért-e Ön azzal, hogy az intézményi várólistára való felkerüléstől számított legfeljebb hat hónapon belül hozzájusson a beteg a nem azonnali ellátást igénylő egészségügyi ellátáshoz? 2. Az NVB határozatában megállapította, hogy a kérdés és az aláírásgyűjtő ív is megfelelt az Alaptörvényben, valamint a népszavazás kezdeményezéséről az európai polgári kezdeményezésről, valamint a népszavazási eljárásról szóló évi CCXXXVIII. törvényben (továbbiakban Nsztv.) foglaltaknak, ezért a hitelesítésnek nem látta akadályát. 3. A kérelmező felülvizsgálati kérelemmel fordult a Kúriához. I.
2 Felülvizsgálati kérelmében az NVB határozatának megváltoztatását és a kérdés hitelesítésének megtagadását kérte. Indokolása értelmében a hitelesített kérdés az Alaptörvény 8. cikk (3) bekezdés b) pontja szerinti tárgykörök közé tartozik. Az Országos Egészségbiztosítási Pénztár (a továbbiakban: OEP) statisztikái alapján ugyanis egyértelmű, hogy a 33 központi várólistán kitűnő közel hatvanezer beteg esetében különböző a várakozási idő tartama, a halasztott ellátások típusa, összetettsége. Ugyanakkor a kérdés alapján megtartott érvényes és eredményes népszavazás esetén keletkező kötelezettség már a 2015-ös évben több milliárdos nagyságrendű, a költségvetési törvényt érintő átcsoportosítást tenne szükségessé, de az módosító jelleggel hatna ki a tavaszán elfogadandó, év költségvetési törvényére is. 4. Az Nsztv. 9. (1) bekezdése alapján a kérelmező szerint a kérdés nem egyértelmű, mivel abból nem derülhet ki az Országgyűlés számára a kötelezettség keletkezésének kezdőidőpontja, illetve az sem, hogy az mely típusú várólistákat érint. Mindemellett a kérdés nem kezeli a vis maior és egyéb ahhoz hasonló helyzeteket sem. II. A felülvizsgálati kérelem megalapozott. 1. A Kúria az Nsztv. 30. (1) bekezdésében figyelemmel az Nsztv ára is - megfogalmazott hatáskörében eljárva, nemperes eljárásban, az Alaptörvény védelme érdekében elsődlegesen a felülvizsgálati kérelemben foglaltakra tekintettel vizsgálja felül az NVB határozatát. 2. A kötelező egészségbiztosításról szóló évi LXXXIII. törvény (a továbbiakban: Ebtv.) 5/B. k) pontja szerint az intézményi várólista az adott fekvőbeteg ellátó intézményben a betegellátás sorrendjét meghatározó jegyzék, amely - a központi várólista alapján igénybe vehető ellátások kivételével - az egészségügyi ellátások meghatározott sorrend szerinti elvégzése érdekében, továbbá tartós kapacitáshiány esetén kerül kialakításra. A várólistákkal kapcsolatos kérdéseket a korábbiakban kormányrendeleti szintű szabályok rendezték (lásd pl. a várólista alapján nyújtható ellátások részletes szabályairól szóló 287/2006. (XII. 23.) Korm. rendelet, az egészségügyi szolgáltatók Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet, stb.).
3 3. A Kormány a várólista csökkentési programot végén 269/2010. (XII. 3.) Korm. rendeletében szabályozta normatív módon. Meghatározta azokat a céltámogatásnak minősülő kereteket, amelyeket az érintett szolgáltatóknak a népegészségügyi szempontból kiemelkedő jelentőségű beavatkozásokat tartalmazó várólistáik csökkentésére kellett fordítaniuk. 4. A évben a várólista csökkentési programra a Kormány összesen hat milliárd forintot különített el. A tavaszáig felhasznált egy milliárd forinton túl, a Kr június 6-ától hatályos 5. számú mellékletében a várólista csökkentés és egyéb szakmapolitikai célok fedezete soron további öt milliárd forintot rendelt e célra. A Kr. a teljesítményvolumen-korláton (TVK) felüli, illetve (az egynapos műtétek esetében) TVK nélküli finanszírozásról rendelkezett. A források elszámolásának feltételei mellett meghatározta azt, hogy a felhasználásra az aktív fekvőbeteg-szakellátásban a április 1-jén a szolgáltató várólistáján nyilvántartott betegek, valamint az átirányítással más szolgáltató várólistájára áthelyezett és ellátott betegek esetében (28/C. ), a járóbeteg-szakellátásban a programba bevont szolgáltatók várólistáján nyilvántartott betegek esetében (29/B. ), valamint rosszindulatú daganatos kórkép klinikai gyanúja (29/B. ) esetén kerülhet sor. 5. A szabályozásból kitűnően a várólista csökkentési program keretében az időszerűség oldaláról csak a népegészségügyi szempontból kiemelkedő jelentőségű beavatkozások, a Kr. 5. számú melléklete szerinti egészségügyi szolgáltatások élveznek előnyt. E mellett azok a betegek számíthatnak gyógyító ellátásra, akiket április 1-jén már nyilvántartott valamely egészségügyi szolgáltató. Végül ki kell emelni azt is, hogy a rendeleti szabályozás értelmében a 2015-ös várólista csökkentési program a fekvőbeteg ellátást végző szolgáltatók mellett kiterjed a járóbeteg-ellátásban vezetett várólistákra és a daganatos betegséggel küzdő betegek CT és MRI vizsgálatának meggyorsított elvégzésére is. 6. Az NVB által vizsgált kérdés szemben a hatályos szabályozással - az intézményi, azaz az Ebtv. 5/B. k) pontja értelmében csupán a fekvőbeteg ellátó intézményekben vezetett várólistákra koncentrál. Ugyanakkor ebben a körben - időpont rögzítése nélkül, valamennyi várólistán nyilvántartott betegre kiterjedően, az esetükben szükségessé vált ellátások minőségi különbségeire tekintet nélkül írná elő a várakozási idő lerövidítésének törvényi szabályozását.
4 7. A felülvizsgálati kérelemben foglalt indokolás értelmében az NVB kérdést hitelesítő határozata az Nsztv. 9. (1) bekezdésébe ütközően törvénysértő, mert abból az Országgyűlésre nem egyértelmű törvényalkotási kötelezettség hárulna érvényes és eredményes népszavazás esetén. 8. Az Nsztv. 9. (1) bekezdése értelmében [a] népszavazásra javasolt kérdést úgy kell megfogalmazni, hogy arra egyértelműen lehessen válaszolni, továbbá a népszavazás eredménye alapján az Országgyűlés el tudja dönteni, hogy terheli-e jogalkotási kötelezettség, és ha igen, milyen jogalkotásra köteles. 9. Az Alkotmánybíróság által 2001-ben [51/2001. (XI. 29.) AB határozat] kidolgozott egyértelműségi teszt szerint a választói egyértelműség követelménye azt jelenti, hogy a kérdés megfelel a magyar nyelv nyelvtani szabályainak, a választópolgárok értik, átlátják a kérdés lényegét, jelentőségét annak érdekében, hogy tudatos, átgondolt szavazataikkal meghatározott irányba tereljék az Országgyűlés jogalkotói munkáját. A jogalkotói egyértelműség oldalán az a kritérium azt jelenti, hogy az érvényes és eredményes népszavazás esetén az Országgyűlés el tudja dönteni, hogy van-e jogalkotási feladata és ha igen, akkor annak mi a tartalma. Az Alaptörvény 8. cikk (1) bekezdésének utolsó mondata értelmében [a]z érvényes és eredményes népszavazáson hozott döntés az Országgyűlésre kötelező. A kötelezettség tartalma, a jogalkotás célja és iránya egyértelműen ki kell derüljön a kérdésből annak érdekében, hogy a népszavazási kezdeményezés célba érjen. 10. Az NVB határozatában elbírált kérdés az egészségügyi ellátások finanszírozásának feltételrendszerét, azon belül az évtizedek alatt - egyebek mellett éppen az alulfinanszírozottságra, a szerkezeti elmaradottságra és egészségpolitikai hiányosságokra stb. visszavezethető okok miatt - felhalmozódott ellátásbeli hátralékok felszámolását érinti. 11. A választópolgár az egészségügyi ellátások igénybevételekor a szolgáltatóknál gyakorta szembesül várólistával, várakozási idővel. Ezzel szemben a népszavazási kérdés az intézményi várólistára utal, amelynek tartalma a hétköznapi szóhasználathoz képest szűkebb szolgáltatói kört takar, ezzel szemben a fentiek szerint várólista csökkentési program viszont tágabb hatókörű. Így a fogalomhasználat tartalmai eltérései miatt a választópolgár szavazatával nem tudja tudatosan,
5 megalapozottan segíteni az Országgyűlés munkáját. 12. A kérdés nem felel meg a jogalkotói egyértelműség kritériumainak sem. Az eredményes népszavazás esetén ugyanis nem világos, hogy az Országgyűlésnek valamennyi, vagy csak az általa kiválasztott egészségügyi ellátások tekintetében; valamennyi, azaz az időben legtávolabb és legutóbb nyilvántartott beteg esetében is; és minden ellátás esetében egységesen meghatározott hat hónapra kell-e csökkentenie a várakozási idő tartamát, avagy jogalkotói szabadságába tartozik a feltételrendszer kialakítása. Amennyiben az érvényes és eredményes népszavazást követően az Országgyűlés válogatna az ellátások és a várakozási idő szerint a betegek között, úgy orvosszakmai kérdésekben foglalna állást, megfelelő felkészültség nélkül. 13. A jelen ügyben sem mellőzhető továbbá a Kúria Kfv.IV /2015. számú határozatában kifejtett érvelése: 14. Az Alaptörvény XX. cikk (1) és (2) bekezdése szerinti egészséghez való jog tartalmát az eddigiekben az Alkotmánybíróság az évi XX. Alkotmány 70/D. -ában elismert legmagasabb szintű testi, lelki egészséghez való joghoz fűzött alkotmánybírósági értelmezésből kiindulva elemezte {lásd pl.: 3110/2013. (VI. 4.) AB határozat, [67]-[69], 3132/2013. (VII. 2.) AB határozat, [57]-[58].} A két alkotmányi rendelkezés között az Alkotmánybíróság által megállapított szövegszerű és tartalmi hasonlóság megadja annak a megállapításnak a lehetőségét, hogy az egészséghez való jog nem jelent alanyi jogot a polgár számára az állam finanszírozása mellett bármely egészségügyi szolgáltatás igénybe vételéhez. A gazdasági, szociális, kulturális jogok, ezen belül az egészséghez való jog esetében az állam intézményvédelmi kötelezettségének alapja az emberi méltóság megőrzésének lehetősége, mércéje azonban az orvostudomány mindenkori fejlettsége mellett a nemzetgazdaság mindenkori teherbíró-képessége [lásd pl.: 56/1995. (IX. 15.) AB határozatot és más, a szociális ellátások minimumszintjével összefüggő alkotmánybírósági határozatokat]. 15. A kifejtettek alapján a Kúria megállapította, hogy az NVB határozatát az Nsztv ának megsértése nélkül hozta meg, ezért azt a 30. (1) bekezdése alapján megváltoztatta és a kérdés hitelesítését megtagadta. 16. Az illetékről a Kúria az illetékekről szóló módosított
6 1990. évi XCIII. törvény megfelelő alkalmazásával határozott. 17. A Kúria az NVB kérdést hitelesítő határozatát megváltoztatta, ezért az Nsztv. 30. (3) bekezdése értelmében rendelkezett határozatának a Magyar Közlönyben történő közzétételéről. A jogorvoslatot az Nsztv. 30. (1) bekezdése zárja ki. Budapest, szeptember 1. Dr. Kozma György sk. a tanács elnöke, Dr. Hörcherné dr. Marosi Ildikó sk. előadó bíró, Dr. Balogh Zsolt sk. bíró A kiadmány hiteléül: tisztviselő